6ኛው የህብረት ስራ ማህበራት ኤግዚቢሽን ባዛርና ሲምፖዚየም ተከፈተ
‹‹የህብረት ስራ ማህበራት ግብይት ለፍትሃዊ ተጠቃሚነት›› በሚል መሪ ቃል የተዘጋጀው 6ኛው ሀገር አቀፍ የህብረት ስራ ኤግዚቢሽን ባዛርና ሲምፖዚየም በዛሬው ዕለት ተከፈተ።የህብረት ስራ ማህበራቱ አምራችና ሸማቹን በማገናኘት ጤናማ የግብይት ሥርአትን በመፍጠር ግብርናውን በማዘመኑ ረገድ የሚኖራቸው ሚና ከፍተኛ ነው ተብሏል።ህብረት ስራ የማህበራችን ኢኮኖሚ የጀርባ አጥንት የሆነዉ ግብርናን በማዘመን ሃገራዊ የኢኮኖሚያዊ እድገቱ እውን እንዲሆን ከፍተኛ ሚና እንደሚኖራቸው ተገልጿል ፡፡ሲምፓዚየሙ በሃገራችን እና አለም አቀፍ ህብረት ሥራ ማህበራት መልካም ስኬቶችንና ልምዶችን ለአካባቢዉ እንዲያጋሩ ምቹ ሁኔታን  የፈጠረ  መሆኑን ተመልክቷል ፡፡የህብረት ሥራ ማህበራት ዜጎች በፆታ፤በማህራዊ አቋምና አካል ጉዳተኝነትን ሳይለዩ እኩል በሆን መልኩ የዜጎች ማህበራዊ ችግሮችን በጋራ በመፍታት ትልቅ  ሚና እንደሚኖራቸው በመክፈቻው የፌደራል ህብረት ሥራ  አጄንሲ  ዋና ዳይሬክተር አቶ  ኡስማን ሱሩር ተናግረዋል፡፡የገጠር ከተማ የኢኮኖሚ ትስስር በመፍጠር ረገድ የአርሶ አደሩን ምርት ተጠቃሚ ለማስቻል እና ስደትን ለማስቀረት የሚደረግ እንቅስቃሴም 1ነጥብ 5 ሚሊየን ዜጎች የስራ እድል መፍጠሩንና፤  ከዚህም የሴቶችና ወጣቶች  የአባልነት ተሳትፎ  31ነጥብ 7 በመቶ መድረሱ ተገልጿል፡፡በሲምፓዝየም የኔዘርላንድ የአበባ ምርት ህብረት ሥራ ማህበራና የሩዋንዳ ኡሙሬንጅ የገንዘብ ቁጠባና ብድር ህብረት ሥራ ማህበራት የዝግጅቱ  የክብር ተሳተፊ በመሆን ቀርበዋል፡፡